ברוך בנאסרף

ברוך בנאסרף (ספרדית: Baruj Benacerraf; 29 באוקטובר 1920 – 2 באוגוסט 2011) היה אימונולוג יהודי-אמריקאי יליד ונצואלה, זוכה פרס נובל לפיזיולוגיה או לרפואה לשנת 1980 על "תגלית גנים המקודדים מולקולות על פני התא החשובות לאבחנה של מערכת החיסון בין עצמי ולא-עצמי" (Major Histocompatibility Complex - MHC).

קורות חיים 
בנאסרף נולד בשנת 1920 בקראקס, ונצואלה להורים יהודים ילידי צפון אפריקה (אביו נולד במרוקו ואמו הייתה ילידת אלג'יריה). בעודו ילד בן 5, היגר עם משפחתו לפריז. בשנת 1938 היגר לארצות הברית ובשנת 1943 זכה לאזרחות אמריקאית. הוא סיים תואר ראשון במדעים באוניברסיטת קולומביה בשנתיים בלבד. לאחר שניסה ללא הצלחה להתקבל למספר רב של בתי ספר לרפואה, הוא התקבל ללימודים בקולג' לרפואה של וירג'יניה, בזכות עזרה מידיד משפחה. בין השנים 1948-1945 שהה בהתמחות ברפואה במסגרת שירותו בצבא ארצות הברית. בשנת 1948 התמנה לחוקר בקולג' לרפואה של אוניברסיטת קולומביה, שם שהה עד לשנת 1950. בין השנים 1956-1950 ביצע מחקר בפריז ואחריו שב לאוניברסיטת ניו יורק, שם עבד עד לשנת 1968. בין השנים 1968-1970 חקר במסגרת המכונים הלאומיים לבריאות. בשנת 1970 החל לעבוד באוניברסיטת הרווארד, שם היה עד לשנת 1991.

בשנת 1990 הוענקה לבנאסרף המדליה הלאומית למדעים של ארצות הברית על תרומותיו לעולם הרפואה.

אחיו הצעיר פרופ' פול בנאסרף הוא פילוסוף של המתמטיקה, פרופסור אמריטוס באוניברסיטת פרינסטון וחבר האקדמיה האמריקאית לאמנויות ולמדעים.

בנאסרף עסק באימונולוגיה והחל משנת 1963 התמחה בבקרה גנטית של התגובה החיסונית, תוך שביצע ניסויים בחזירי ים ועכברים.

קישורים חיצוניים

 ברוך בנאסרף, אנשי סגולה - יהודים זוכי פרס נובל, באתר בית התפוצות.

הערות שוליים

ניו יורק: אישים
בוגרי אוניברסיטת קולומביה
זוכי פרס נובל לפיזיולוגיה או לרפואה
זוכי פרס נובל יהודים אמריקאים
סגל אוניברסיטת הרווארד
רופאים יהודים אמריקאים
יהודים חברי האקדמיה הלאומית למדעים של ארצות הברית
יהודים חברי האקדמיה האמריקאית לאמנויות ולמדעים
יהודים זוכי המדליה הלאומית למדעים
אימונולוגים אמריקאים
אימונולוגים יהודים
צרפתים ממוצא יהודי-מרוקאי
יהודים ונצואלים
מהגרים מוונצואלה לארצות הברית
אמריקאים ממוצא יהודי-מרוקאי
אמריקאים שנולדו ב-1920
אמריקאים שנפטרו ב-2011